LidanRubinov/Halacha-QA huggingface dataset:
שאלה: איך מודדים עבירות מול מצוות?: בארגון שבו אני מתנדב יוצא לבחורות ללוות חניכה שלהם ששוכבת בבית חולים במשך כל זמן השהות שם. היא נקשרת בדר"כ גם למשפחה ותומכת בהם בעזרה מעשית (שמירות בלילות וכו ) ובחיוך ומילה טובה. לפני כמה ימים היתה חניכה נפטרה, ואז - כמו ברוב המקרים - בתוך הבכי והכאב חיבקו האם והאב האבלים (שאינם דתיים) את המדריכות שלה. האם מדריכה כזאת, שיודעת שיש סיכוי גדול שלא תצליח להימנע מחיבוק עם אבא כואב ובוכה, צריכה להימנע מללוות את משפחת החניכה (או שלא דוחים את גמילות החסד הוודאית מפני חשש עבירה בעתיד)? האם אני כאחראי בארגון צריך לעודד התנדבויות כאלו, למרות שאני יודע שבשמונים אחוז מהמקרים יגרם מצב שכזה, או שהנזק שנגרם בעולמנו ע"י חיבוק שכזה גדול יותר מהטוב וקידוש ה שמתווספים בעולם ע"י התנדבויות אלו?
תשובה: הבת אינה אשמה ועליה להתנהג בפסיביות גמורה. אני מציע שהבנות תקדמנה רפואה למכה ומיד בתחילת הלוויה תצמדנה לנשים במשפחה ותתחבקנה איתן וממילא האב יימנע מלחבקן.
שאלה: יש אפשרות למכור את עולם הבא?: בהיותי שומר תורה ומצוות ומרצה באוניברסיטה, פנה אליי אדם בשאלה. ביקשתי ממנו שיעביר לי את השאלה בדוא"ל ואפנה אותה לרב. לפי בדיקות שערכתי, המקרה אמיתי. השאלות להלן כפי שהועברו אליי. אדם בשם יעקב ביקש להבטיח מקום טוב בעולם הבא. יעקב פנה לחבירו בשם אורי שלחם במלחמת יום כיפור, השתתף בקרבות והציל חיים ממש והציע לו לרכוש את זכויותיו תמורת סכום גדול של כסף שישולם בתשלומים מידי חודש בחודשו. אורי, אדם חילוני לגמרי, נרתע בתחילה אך לאחר התייעצות עם אביו הסכים לביצוע העסקה. הצדדים כרתו חוזה בכתב על "רכישת זכויות בעולם הבא" בו ציינו את הסכום תנאי הת בנוכחות 2 עדים בוצע מעשה קניין והצדדים נפרדו ל לאחר מספר חודשים, רצה הגורל ויעקב שכורת החוזה עם אורי - נפטר. אורי, שמכר את זכויותיו לפתע החל לדאוג. מה דעת ההלכה היהודית בעניין "עסקה" זו? האם אורי איבד את עולם הבא שלו? האם החוזה פקע עם פטירתו של האדם?
תשובה: אין אפשרות למכור את עולה"ב והעיסקה בטלה ומבוטלת. אלא שא"כ יש להחזיר את הכסף למשפחה.
שאלה: איך לערוך סדר ציבורי?: הוזמנתי לערוך סדר בצבא. מה חובה לקרוא (יש חשש שקריאת כל הקטעים לא תיטיב)? האם יש לרב רעיונות או עצות באשר לסדר זה? יש מגוון של משתתפים (גם ילדים).
תשובה: לכתחילה חובה וגם כדאי לקרוא את הכל. כעצה טובה כדאי לכבד את המשתתפים בקריאה או בשירת קטעים ולעשות אותם שותפים בענין. יש להתענין אצל מעבירי סדרים בצבא (רבנים צבאיים) מה המדיניות ואיך הם עושים את זה. הרב חיים כץ.
שאלה: נגיעה שלא לשם חיבה - המשך: הרב כתב שכל נגיעה אסורה למה נגיעה שלא לשם חיבה אסורה?
תשובה: זו אסורה מדרבנן משום סייג. בפרט בנושא רגיש זה הסייגים חייבים להיות גדולים יותר כדי למנוע כל תקלה.
שאלה: קניה בתשלומים - ריבית?: האם מותר לרכוש דירה ע"י משכנתא, הרי תמיד משלמים ריבית? כנ"ל לגבי רכישת רכב בתשלומים, שהחברה גובה על זה יותר כסף, ובמזומן משלמים פחות. מה הדין אם הרכב משמש לעבודה, האם זה נחשב היתר עסקא?
תשובה: משכנתא מותרת רק בהתר עיסקא כי ההשקעה בדירה נחשבת לעסק כלכלי. רכב המשמש לעבודה כגון רכב מסחרי נחשב לעסק ומותר ליטול עבורו או לקנותו בתשלומים בהיתר עיסקא. מכונית פרטית - לא. למה בלי ריבית?
שאלה: למה לשלם לבנק את הריבית?: המושג היתר עסקא משמעו חלוקה ברווחים. והנה כשאני לוקח הלוואה מהבנק לצורך מימון עסקים לפעמים קורה שאני לא מרוויח בכלל מכל ההשקעה. למה אני צריך לשלם את כל ההלוואה בחזרה ועוד להוסיף עליה את הריבית? איזו חלוקה ברווחים יש כאן?
תשובה: העיסקא המקורית אכן בנויה על חלוקה ברווחים ובהפסדים. "היתר עיסקא" בנוי על אותו בסיס הלכתי אך בשינוי מסוים: המלוה מסתפק במתח רווחים נמוך תמורת הבטחת הקרן גם כאשר יהיו הפסדים. כלולה בו גם דרישה חמורה להוכחה חזקה ביותר של ההפסדים. מכיון שמראש הייית מעוניין שמתח הרווחים של הבנק - אם יהיו - יהיה נמוך, אינך יכול להימנע עכשיו מלשלם את התחייבותך.
שאלה: כיוון המזוזה בבית: ברצוני לברר מהו הכיוון הנכון בו אמורה להיות מותקנת המזוזה הראשית בכניסה לבית? הדלת הראשית נפתחת כלפי חוץ ולא כלפי פנים (מטעמי בטחון), האם יש לכך השפעה? לאיזה כיוון אמור לנטות האלכסון של ראש המזוזה, האם לכיוון פתיחת הדלת או שמא לכיוון הבית פנימה?
תשובה: יש לשים את המזוזה מימין הנכנס וראש האלכסון לצד פנים. גם אם הדלת נפתחת כלפי חוץ.
שאלה: רופא שמקבל כסף: כיצד מתייחסת ההלכה לעניין שכר רופא לעניין טיפול בחולים?
תשובה: מותר לרופא ליטול שכר על הידע שרכש בעמל רב ובכספו.
שאלה: מותר לשתות מהפה של הבקבוק?: האם זה נכון שחייבים לשתות מכוסות ואסור לשתות מפיית הבקבוק? למה?
תשובה: בסימן ק"ע בהלכות סעודה כתב השו"ע שלא ישתה מהכוס ויתן לפני חברו. וכתב המשנב"ר: כי אולי מחמת הבושה יקח ממנו חבירו, ואולי מאוס בעיניו לשתות ממה ששיר זה, דאפשר שנתערב רוקו שם. וכתב הט"ז: אני ראיתי בצואת רבי אליעזר הגדול שמזהיר מאוד שלא לשתות ממה ששיר חבירו, כי שמא יש לו חולי בתוך גופו, ויצא רוח מפיו לאותו שיור. לכן אם זה בקבוק שרק הוא שותה ממנו אז לכאורה אין בעיה. ומה שנוהגים היום לשתות מאותו כוס בתוך המשפחה, אולי משום שלא מאוס בעיניהם שהרי עצמם ובשרם הוא, וכן יודעים בו שהוא בריא. ובמקום חולי אכן נהגו להזהיר שלא ישתו אחריו (לדוגמא: מכוס הקידוש שופך לעצמו לכוס אחר), או מקנח שפת הכוס ששתה ממנו. הרב רואי מרגלית.
שאלה: כלי המקדש מזהב טהור?: כיצד ניתן לומר שכלי המקדש נעשו מזהב טהור? הרי חייבים לערבב את הזהב עם חומרים נוספים על מנת להקשות אותו.
תשובה: זהב טהור הוא לא 100  אלא יחסית לאפשרויות הטהור ביותר שניתן להשתמש בו.
שאלה: פאה נוכרית בפורים: האם מותר לאשה נשואה,שאינה מכסה את ראשה בדרך כלל בפאה כי אם בכובע או במטפחת, לכסות את ראשה בפאה כחלק מתחפושת בפורים?
תשובה: אשה שמכסה בד"כ ראשה במטפחת ע"פ הפוסקים שסוברים שאין די בפאה נוכרית, אין היתר שתלבש פאה בפורים, כמו שאי אפשר לוותר על חלקי ביגוד אחרים שדרך לכסות בהם מקומות צנועים שהרי חג פורים אינו מבטל הלכות. הרב רואי מרגלית.
שאלה: הרכבת עצים רב-מיניים: בשדה יעקב ישנה משתלה המוכרת הרכבות של עצי הדר ועצי פרי אחרים המניבים פירות שונים. אילו מהפירות, שאינם פירות הדר מותרים לכל הדיעות? על פי ההסבר שקיבלתי שם, מדובר בחיבור שני סוגים נפרדים של עצים לקבלת עץ המניב סוגים שונים של פירות.
תשובה: אם הבנתי נכון את שאלתך מדובר בעצים אשר מרכיבים כמה הרכבות עין באופן שעל עץ אחד ישנם מינים זנים שונים על אותו עץ. א. לגבי העץ שבו מינים שונים של פירות הדר לענ"ד אסור באיסור כלאים, וראה תשובה שכתבתי בחוברת אמונת עתיך  קישורית מצ"ב. ב. לגבי עץ אחר שיש בו מינים זנים שונים, איני יודע בדיוק על מה מדובר ולכן איני יכול להתייחס. נטיעת עץ פרי רב-מיני  חוברת אמונת עתיך 18 עמ' 26: toraland.org.il 01806.htm בברכת התורה והארץ, הרב יואל פרידמן.
שאלה: בעיה במכירת בית ראשון?: האם יש ענין לא למכור בית ראשון שנקנה (משום סגולה, מנהג או משהו כזה)?
תשובה: לא שמעתי על סגולה כזאת. יש מצוה לקנות בית בארץ ישראל. אין מצוה למכור אותו.
שאלה: שעטנז בצעיפים מהודו: קיבלתי צעיפים מהודו ללא תוית. איך אדע שהם לא משעטנז? מה השמות הלועזיים של שעטנז? האם אפשר להשתמש בשעטנז לנוי?
תשובה: איסור שעטנז מתייחס רק ללבישת בגדים עם שעטנז, ולנוי - שעטנז מותר. אם יש חשש בצעיפים אלו, צריך לקחת אותם למעבדות מיוחדות שבודקות שעטנז.
שאלה: שלושים וגלוי מצבה בחודש ניסן: אימי ע"ה נפטרה ביום ה אדר ונקברה ביום ז אדר. האם עלי לקיים את פקודת השלושים בחודש ניסן כפי שראיתי בספר חגים לר אליהו שליט"א, או להקדים את טכס הקמת מצבה ליום לפני רח ניסן?
תשובה: לכו"ע מותר לעלות לקבר בחודש ניסן ורק בימי החג וחוה"מ אסור. וכן כתבו גשר החיים וילקוט יוסף ועוד אחרונים, וכן נהגו בירושלים. אך כמובן שניתן להקדים, כיון שאת המצבה אפשר להקים כבר לאחר השבעה. וראיתי שהגר"י אריאל פסק שרצוי אם אפשר להקדים לערב ר"ח ניסן, אך אפשר כמו שאמרנו גם בחודש ניסן חוץ מימי החג וחוה"מ. וה' ברחמיו יגדור את פרצתכם ופרצת עמו ישראל ומעתה ישמע בביתכם קול ששון וקול שמחה. פסח כשר ושמח, הרב רואי מרגלית
שאלה: מכשיר נשימה בשבת: מה דינו של מכשיר נשימה בשבת? בלעדיו לא יכולים לישון שינה נכונה וקמים עם סחרחורת.
תשובה: הכי טוב להפעילו בשעון שבת. במקרה שאי אפשר, או של שכחה ניתן להפעיל מכשיר זה בשבת, משום שזהו איסור דרבנן להפעילו, ואיסור זה נדחה מפני חולה שאין בו סכנה שצריך לישון בשבת.
שאלה: תפקיד האישה בעולם: שאלתי היא האם אשה יכולה להתבטל בפני בורא עולם באמצעות עבודה על מידות, גמילות חסדים, תפילות וכו ולהגיע לדרגות רוחניות גבוהות למרות שאינה לומדת תורה, או שלפי ההלכה אינה צריכה "להגדיל ראש" ותפקידה בעולם הזה הוא רק לשמור על צניעות, להקים בית של תורה, ולתמוך בבעלה שילמד תורה?
תשובה: אין כל הנשים שוות. כל אדם צריך לשאוף לעבוד את ד' בכוחות המיוחדים לו יש נשים שיש להם כשרונות שכליים גדולים ויש נשים שיש להם כוחות נפשיים וריגשיים מיוחדים ויש נשים שיש להם כוחות מעשיים וכן באנשים וכל אחד ואחת צריכים לעבוד את ד' לפי הכח שהקב"ה חננו. בודאי שהאשה צריכה לשמור על צניעות וגם לסייע לבעלה שילמד תורה וזה עיקר גדול אבל יחד עם זה אין היא צריכה לדכא את הכחות שהקב"ה חנן אותה ולהתקדם תמיד בעבודת ד'.
שאלה: חתונה בר"ח אייר: האם אפשר לערוך חתונה בר"ח אייר?
תשובה: צריך לקיים את החופה לפני השקיעה כאשר זה עדיין נחשב ניסן (ואז לעדות מסוימות עוד לא חלים מנהגי האבילות).
שאלה: עבודה בחול המועד : אני עובדת בחברת נסיעות כפקידה. משרד הנסיעות חייב לעבוד בחול המועד משום שנוסעים נמצאים בחו"ל ויש מקרים בהם הם זקוקים לעזרה ואם לא אעבוד ישנם עניינים שיידחו. כיצד אדע אם יש בזה הפסד או דבר האבד?
תשובה: בשאלתך הנחת שיש מצבים בהם נוסעים עלולים להזדקק לעזרתך, א"כ אינך יכולה להפקירם.
שאלה: שליטה בצרכים בתפילה: אביו של חברי נכה 100, צמוד לכסא גלגלים ואינו שולט בסוגריו (לבוש חיתול שקית שתן על הרגל המתמלאת לאט לאט). האם ניתן לאשר לו להניח תפילין וטלית ולהתפלל? טכנית אין בעיה בידים, אך כאמור אינו יודע מה המצב במכנסיים.
תשובה: כאשר הוא נקי מיד לאחר ניקויו מותר לו להניח תפילין לזמן קצר אף שיש לו קטטר.
שאלה: תרומת זרע - אפשר?: יש לי בן שנולד מתרומת זרע מבית חולים בארץ. אני רווקה ורציתי לדעת בבקשה מה ההתייחסות של הרבנות לענין בר מצוה, נישואין בטקס דתי וכו? אני רווקה שלא נישאה מעולם, מבית מסורתי וחשוב לי לדעת איך ההתייחסות לכך.
תשובה: הילד הינו יהודי לכל דבר (לגבי בר מצווה וכל שאר המצוות). אך לגבי נישואין ישנם כמה הגבלות במקרה שזהות האב אינה ידועה  מכיוון שלא יודעים מי האב, אסור לילד להתחתן עם אף אישה מישראל כדי שלא יישא, ח"ו, את אחותו או קרובת משפחה אחרת שאסורה לו, ולכן הפתרון הכי טוב בשבילו יהיה לשאת גיורת.
שאלה: חלב שנגע בסיר בשר על האש: על פלטת שבת דלוקה עמד סיר חמין עם בשר חם. על הסיר מבחוץ נפל בורקס גבינה שהתחמם גם הוא מהפלטה ונגע בסיר כנגד הרוטב שבסיר. היה שישים בתבשיל כנגד הגבינה שבבורקס אך לא כנגד כל הבורקס. וכן היה שישים כנגד מקום המגע של הבורקס בסיר. השאלה: 1. האם דינו כטיפת חלב שנגעה בסיר מבחוץ ואז יש להתיר התבשיל בשישים או שמא יש להחשיבו כצלי ואז יש מקום להחמיר ולהצריך שישים כנגד מקום הקליפה או שגם אם נדונו כצלי יש מקום להקל. 2. מה דין הסיר.
תשובה: במקרה כזה יש מקום להקל, והחמין כנגד מקום המגע וודאי יהא מותר משום שהבורקס הינו גושי ולא נוזלי ולכן אי אפשר להחשיבו שנבלע כולו בחמין. ולחומרה צריך להכשיר את הסיר כנגד מקום המגע.
שאלה: הורדת שירים מהאינטרנט - המשך: הרב כתב שגם ללא אישור הבעלים מותר להוריד תוכנה פרוצה. רוב הורדות השירים מהאינטרנט נעשית על ידי תוכנות "שיתוף קבצים". מישהו מעתיק דיסק ושם אותו על המחשב שלו וכשהוא מחובר לתוכנה אחרים יכולים להוריד את השירים ממנו, וגם הוא יכול להוריד שירים ומשחקים (גנובים) מהם. ככל שמתחברים יותר אנשים לתוכנה ההורדות מתרבות והפשיעה מתגברת. איך אפשר להתיר דבר כזה? זה אמנם פרוץ לכל, אבל בהתחברות אני מסייע בפועל להרחבת ההפצה.
תשובה: באמת אסור להיות המפיץ הבלעדי (הראשון שמעלה לרשת) של משחק, תוכנה או סרט, אך במקרה שמישהו אחר כבר העלה משהו מסוים לרשת, מותר להוריד אותו (ואחר כך להשאירו בתיקיה כדי שאחרים יורידו אותו גם ממך).
שאלה: מתי קובעים מוות?: מתי קובעים מוות?
תשובה: העדר כל פעילות של הגוף: לב, מוח, נשימה, דופק וכדו'.
שאלה: חופה עם תמונות: בן זוגי ואני עומדים לבוא בברית הנישואין. ברצוננו לתפור חופה שתכיל תמונות משפחתיות. רצינו לדעת האם קיימים "חוקי כשרות" גם לחופה?
תשובה: נהגו שהחופה תהיה או בצבע לבן או קטיפה שבה רקומים פסוקים מתאימים. יש להבין את רצונכם בחידושים ומקוריות אך עצתי לא לעשות זאת בחופה.
שאלה: עני מהפך בחררה בקניית דירה: אני מתעניין ברכישת דירה ביישוב מסוים. ישנה דירה שהקבלן טרם מכר והוא משכיר אותה מזה כמה שנים. הקבלן מציע לי לקנות את הדירה אך השוכר טוען שהוא מעוניין לקנות את הדירה ברגע שיצליח למכור דירה בבעלותו ביישוב אחר. לטענתו הוא יעשה זאת בתוך כחודשיים. הקבלן אומר מנגד שהשוכר מספר את הסיפור הזה תקופה ארוכה והוא מציע לי לקנות את הדירה באופן שאם השוכר יוכל לקנות את הדירה לאלתר הוא יקבל זכות קדימה ואם לאו הוא ימכור לי את הדירה ויפנה את השוכר. שמעתי שהדירה האחרת שבבעלות השוכר היא סחורה גרועה ובכלל לא ברור שסיכוייו למכור את הדירה בעתיד סבירים. האם אני כקונה פוטנציאלי צריך להימנע מרכישת הדירה רק בגלל שהשוכר הנוכחי מעלה ספקולציה של אפשרות עתידית שלו לרכוש את הדירה?
תשובה: לשוכר יש זכות קדימה מדין בר מצרא. אולם בתנאי שיהיה מוכן לרכוש את הדירה עכשיו באותם תנאים שבהם אתה מוכן.
שאלה: רכישת דירה מהוצאה לפועל: ביישוב בו אני מתעניין לקנות דירה מתגוררת אישה אשר לאור חובותיה עוקלה דירתה בהליכי הוצאה לפועל ומונה כונס נכסים לשם מכירתה. לעת עתה בשל העדר זמינות של כונס הנכסים להצעות רכישה באיזור הוא טרם מכר את הדירה ובינתיים הוא מאפשר לבעלת החוב להתגורר בדירה. האם מותר וראוי שאפנה לכונס הנכסים בהצעת רכישה? מצד אחד אני מסייע בגירושה של אישה שלא שפר עליה גורלה הכלכלי מדירה שהיתה שייכת לה (לא מדובר בזריקתה לרחוב כיוון שכונס הנכסים התחייב למצוא לה תחליף מגורים), אך מצד שני בעליה של הדירה הם בעלי החוב שמטעמם פועל כונס הנכסים והם מעוניינים למכור לי את הדירה ואמנם מכירת הדירה כפויה על הדיירת אך תמיד אדם מוכר נכס רק בשל אילוצים וזו דרך העולם.
תשובה: האם אתה מוכן להיות שותף בגירושה של אשה מביתה? כונס הנכסים אולי צודק פורמאלית אך אולי האשה הסתבכה עקב המצב הכלכלי ואינה יכולה לעמוד בפרעון חובותיה. תתיעץ עם האשה עצמה. להמשך הדיון בנושא.
שאלה: צניעות בובות: מצאתי בביתי צעצועים שונים ובניהם בובות ברבי (שאינן צנועות תמיד). את הצעצועים שבביתי אני מתכוונת לחלק לילדים. האם גם את בובות הברבי אני יכולה לתת או שזה לא צנוע ויש להוציא אותן מביתי?
תשובה: אם יש לך ספק עדיף לא לתת אותם אלא להשליך אותם לפח.
שאלה: ברכת הגומל לנשים: האם נשים כשחוזרות מחו"ל צריכות לברך הגומל? האם יוצאות כאשר הבעל מכוון עליהם?
תשובה: יש הסומכות על ברכת בעליהן אך רצוי שהאישה תברך בעצמה.
שאלה: הצעות שידוכים לחוזרת בתשובה: כמעט כל יום אני נתקלת בהצעות שונות לשידוכים ומסרבת להכיר או להפגש עם בחורים מפני שאני עדיין לא מוכנה לזה. אני חוזרת בתשובה בסך הכל כשנה ועדיין לא סיימתי את לימודי בבית הספר החילוני, אבל נוהגת ללכת להרבה שיעורי תורה ומתחזקת מאוד מאוד ברוך השם! האם בכך שאני מסרבת לצאת לפגישות אני מעכבת את זווגי או מוותרת עליו ח"ו? האם זה שאני רוצה להתחזק וללכת ללמוד במדרשה זו לא סיבה מספיק חשובה כדי לסרב?
תשובה: אם את מרגישה שאת לא מוכנה עדיין לשידוכים את יכולה להמתין ולהתחזק וללכת ללמוד במדרשה כי את עדיין צעירה ובעזרת ד' שתהיי מוכנה וחזקה תמצאי את זווגך.
שאלה: דג ובשר ביחד: אין נוהגים לאכול בשר ודגים יחד. האם זה משום גזירה שמא יערבב גם דברים אחרים, או סיבה אחרת? האם היום צריך ג"כ להקפיד על כך?
תשובה: הסיבה שאסור לאכול בשר ודגים יחדיו אינה בעיה איסורית אלא זו בעיה בריאותית ולכן ישנם חלק מהפוסקים שאומרים שבימינו שהשתנו הטבעים, מותר לאכול אותם ביחד. אורח חיים קע"ג (וכן במגן אברהם שם). להסבר דעת המגן אברהם.
שאלה: הפסק מאונס בהנחת תפילין: מי שבירך על תפילין של יד והניח אותה ומיד קודם שהניח תפלה של ראש הרגיש שצריך להפיח (להוציא ריח רע מלמטה) וחלץ את התפש"י והפיח. האם צריך לברך שנית? האם יש הבדל אם הריח שיצא לא היה לו ריח רע?
תשובה: השו"ע בסימן כ' סעיף י"ב פסק שאם הזיז את התפילין ממקומם ע"מ להחזירם מיד, צריך לברך. והרמ"א חלק עליו ופסק שלא לברך. וכיון שאומרים ספק ברכות להקל גם נגד מרן השו"ע, לכו"ע אין צריך לברך. אך כתב שם המשנב"ר בסעיף מ"ז בשם החיי אדם, כשחולץ כשצריך להפיח הדין שונה, כיון שאסור לו להפיח בהם, לכן כשמחזירים צריך לברך, אך גם בזאת חלק עליו כף החיים שאומרים ספק ברכות להקל, ויברך בלא שם ומלכות ויהרהר שם ומלכות במחשבה. הרב רואי מרגלית.
שאלה: דיני עושק במשפט העברי: אבקש לדעת במקרה ורופא מנתח חולה חסר אמצעים ומנצל את מצבו הרפואי על מנת לעשוק ולגבות כסף מעל למחיר הסביר בשוק. כיצד מתיחסים גדולי ההלכה היהודית לניצול מצוקה של חולה ע"י רופא?
תשובה: ברור שמצד הרופא זה לא יפה לנצל את החולים אך למרות שבמקומות אחרים, לוקחים על טיפול כזה פחות כסף, מותר לרופא הזה לקחת יותר כסף משום ש"חוכמתו מכר לו" - והרופא הזה התמקצע הרבה שנים כדי להגיע לרמת טיפול כזו (ועובדה שהחולה פונה דווקא אל הרופא הזה ולא אל רופא "רגיל" שלוקח מחיר "רגיל").
שאלה: סכרת שגורמת לחזרה בתשובה: סבתא שלי חלתה בסכרת קשה היא נאלצת לבדוק את מצבה בכל שעה ביממה ולדקור את עצמה פעמים רבות ביום. לדעתי אלו איתותים מהשם שהוא רוצה שהיא תתקרב אליו ותחזור בתשובה. איך אני יכולה להסביר לה את זה? אני בקשר טוב איתה והיא לקחה על עצמה נטילת ידיים אחרי השירותים וברכת אשר יצר. בימי שבת היא באה איתי לקרוא תהלים בקבוצה. זה בהחלט צעדים יפים מאוד אך כנראה שלא מספיקים. אני מנסה כל פעם לקרב אותה עוד ועוד. והיא לקחה על עצמה את הדברים שציינתי. מה הצעד הבא לדעת כבוד הרב? איך אני יכולה להשפיע עליה לקחת על עצמה דברים נוספים? ומה מומלץ שהיא תקח על עצמה במצב הזה?
תשובה: כל מה שקורה בעולם אינו מקרה אך לא כל אחד רשאי לפרש מדוע זה קורה, אין אנו יודעים מה האיתותים אומרים לנו אנו יודעים שתמיד צריך לעשות את רצון ד'. יתכן שהיסורים שהסבתא שלך סובלת יש להם סיבה אחרת אך תמיד נכון לשוב בתשובה איני יודע באיזה שלב סבתך נמצאת כדי ליעץ לך מה השלב הבא ברור שהעקר כל הזמן להתקדם בשמירת המצוות שבת וכשרות ומדות טובות וצדקה.
שאלה: הבדלה במוצאי שבת: חברתי התחילה לשמור שבת ב"ה ובינתיים היא היחידה ששומרת שבת בביתה. האם אבא שלה יכול לברך על הבדלה במוצאי שבת או שהיא צריכה? איך היא יכולה לקרב את הוריה לעשיית המצוות או חלק מהן?
תשובה: אדם שעושה עבירה אחת, אין זה פוסל אותו מלקיים מצווה אחרת, ולכן, אין בעיה שאבא שלך יבדיל במוצ"ש. ואם את מקרבת את הורייך לקיום המצוות, אשריך ואשרי חלקך.
שאלה: חגים לישראלים בחו"ל: אנו נמצאים בחו"ל בתקופת החגים עקב עבודתו של בעלי. איך אנחנו אמורים לחגוג את החג השני, כמו בארץ או לחגוג את ערב חג ביום שני והחג עצמו ביום שלישי, כמו שנוהגים יהודים הגרים בגולה?
תשובה: השאלה היא לכמה זמן טסתם לחו"ל, אם טסתם לזמן קצר, אתם עדיין נחשבים כתושבי ארץ ישראל לגבי החגים, ולכן אתם לא צריכים לקייים את יום טוב השני  אך כמובן שאסור לכם לחלל את החג בפרהסיה כדי שלא ייראה כזלזול ביום טוב, ובסתר תתפללו תפילה של חול, והבעל יניח תפילין (אחרי שביעי של פסח).
שאלה: טיפול ביהודים שנחשפו לנצרות: אני מתגורר בקיבוץ האון שלשפת הכינרת. בשנים האחרונות התקרבתי רבות אל הדת אף שאיני "חוזר בתשובה". לפני כשנתיים הושלך זרע הפורענות להקמתה של קהילת משומדים(אחד מהם חבר ילדות שלי לשעבר ובן לחברתה הטובה של אימי, שלא על דעת אימו התפקר) בתוככי הישוב. קהילה זו באה בקשר ישיר עם קבוצת נוצרים בפטיסטים (ידידי ישראל) ועושה נפשות בקרב בני הנוער בקיבוץ, אשר ממילא אחיזתם לשורשיהם רופפת ביותר. לאחר שקראתי הלכות עכו"ם לרמב"ם, נתעורר וויכוח ביני ובין חברי באשר לדרך בה יש לנהוג במשומדים, לשם הכרעה פנינו אל רב קהילת חב"ד בטבריה אשר סיפק לנו תשובה די מעורפלת בנושא. כיצד יש לנהוג באלה המכרסמים בכבודנו??
תשובה: הבעיה העיקרית אינה איך לנהוג בהם אלא איך להחזירם מטעותם על כן אני מציע לך לפנות אל הרב יגאל אריאל בישוב נוב ברמת הגולן ולהתייעץ איתו בעניין.
שאלה: נתינת זרוע לחיים וקיבה בימינו: כידוע יש מצוה מהתורה לתת מכל בהמה ששוחטים את הזרוע הלחיים והקיבה לכהן. רציתי לשאול מה עושים בימינו? מדוע לא נותנים לכהן?
תשובה: מנהג ירושלים היה לתת לכהן עני את דמי המתנות. מתנות כהונה בשחיטת חו"ל. הכל נשאר במשפחה.
שאלה: למה אסור לקיים מצוות?: למה ח אסרו לקיים מצוות בגלל חשש יוהרא? אם לאדם יש הרגשה פנימית של רצון להתקרבות לה והוא מבטא את זה ע"י הידור במצוות שה נתן, למה אוסרים לו לעשות כרצונו?! רק בגלל שיש בני אדם שמהדרים במצוות בשביל מעמד חברתי, נאסור עליו לעשות מה שנפצו חפצה בגלל בעיות של אחרים?! וגם לאלו שמהדרים לא מכוונה טהורה,האם אין כאן גדר ש"מתוך שלא לשמה בא לידי שמה"? האם מותר להדר בצינעה?
תשובה: בהידור מצוה צריך לשקול אם המעשה הוא אכן מעלה את האדם או מוריד אותו שכן מדת הגאוה היא מידה רעה מאד ויש להתרחק ממנה מאד על כן אפילו אם יש חשש רחוק שמא מעשה ההידור יביא לגאוה יש להימנע מההידור. חכמים ידעו את נפש האדם לאדם נדמה שהוא עושה הידור זה לשם שמים אך בתוך לבבו נוצרת בו גאוה ולכן יש דברים שאמרו חכמים שלא לעדות מחשש יוהרא.
שאלה: הקלטת תכנית מערוץ 7: האם מותר להקליט תוכניות מאתר האינטרנט של ערוץ 7 למרות שבזמן ההשמעה מופיעה כתובית שכל הזכויות שמורות? האם יש בכך הבדל מהקלטה מרדיו רגיל?
תשובה: אם את מתכוונת לתוכניות מלל שמפיק ערוץ שבע את יכולה להעתיק. אם כונתך לשירים המושמעים בערוץ הרי הם כמו כל רדיו.
שאלה: גניזת ההגדה של פסח: האם גונזים ספר הגדה של פסח? יש לי מגירה ששם יש את התפילין, הציצית וספר תורה. האם אני יכול לשים את ההגדה באותה המגירה?
תשובה: כיון שיש בה את שמות הקודש צריך לשמור אותה בקדושה וניתן לשים אותה עם שאר תשמישי הקדושה. ואם היא מתבלית צריך לשים אותה בגניזה. הרב רואי מרגלית.
שאלה: איך מכשירים כלים?: אני גרה בחו"ל ואיני שומרת על כשרות במטבח. אני חוזרת לארץ ורוצה לפני חזרתי להכשיר את הכלים. עלי לציין שהם גם שימשו לבשר וחלב וגם הבשר לא תמיד היה כשר. האם יש אפשרות להכשיר את הכלים כולם או חלקם? ואיך עושים זאת?
תשובה: יש אפשרות להכשירם מלבד כלים על בסיס חרס (חרסינה,פורצלן). באופן כללי תהליך ההכשרה הוא כמו תהליך בליעת האיסור, לדוגמא: כלי מתכות שמבשלים בהם אז עושים להם הגעלה במים רותחים. כמו כן, אם הכלים ניקנו בחו"ל (מגוים) הם צריכים לעבור גם על טבילה במקוה. הרב חיים כץ.
שאלה: אוכל של ציפורים בפסח: מה דינו של אוכל לציפורים בחג הפסח. האם ניתן להשאיר בבית את הגרגירים שהם האוכל של הציפרים? מה דין הזרעונים שמתפזרים בבית ליד הכלוב?
תשובה: לא כל הזרעונים של בעלי החיים - חמץ. אך גם הזרעונים העשויים מחמשת מיני דגן, אינם חמץ אלא אם כן נשפך עליהם מים (או ריר של הציפורים) ולכן בפסח מותר להאכיל את הציפורים בזרעונים (של חמשת מיני דגן) רק צריך מאוד להקפיד להביא את הזרעונים במקום יבש, ולא להביא יותר מהכמות הנצרכת כדי שלא יישאר ויחמיץ.
שאלה: קניה מכונס נכסים: מהן הבעיות ההלכתיות שקיימות בקניה מכונס נכסים? מתי אפשר לדעת שקנייה מכונס נכסים היא כשרה למהדרין?
תשובה: איני יודע בדיוק למה כוונתך. אני משער שהבעיה היא בעצם המושג "פשיטת רגל" שלפיה אדם נפטר מלפרוע את חובותיו. ההלכה אינה מכירה בפטור זה. אולם אם כונס הנכסים מוכר רכוש ע"מ לפרוע את חובותיו של פושט הרגל אין בקניית רכשו זה לכאורה בעיה. עוד בנושא זה.
שאלה: מותר לכתוב תאריך נוצרי?: האם יש היתר לכתחילה לכתוב תאריכים נוצריים (במודעות של ישיבות, במכתבים אישיים, וכו )?
תשובה: קראנו היום בתורה החודש הזה לכם ראש חודשים. יציאתנו לחרות החלה בלוח שלנו עיי"ש ברמב"ן. אני נוהג לציין בצ'קים שלי רק תאריך עברי ועד היום לא חזר אלי אף צ'ק.
שאלה: עצה לבריאות מאיגרות הקודש: יש לי פעימות לב מוקדמות. הלכתי לספרי אגרות הקודש ויצא לי: "פוחת והולך עד שיעבור כליל". אני רוצה לדעת מה זה אומר והאם לדעתך זה יתגשם? אני סובלת מפעימות לב מוקדמות כבר 8 שנים וגם עשיתי צינתור שלא הצליח.
תשובה: תמיד צריך לקוות לטוב ואם יש סימן לזה מה טוב ואולם לא לסמוך על סימנים ולעשות כעצת הרופאים כי הם שליחי שמים לרפא.
שאלה: קרש חיתוך פרווה שנשפך עליו חלב: קרש חיתוך פרווה מפיירקס שנשפך עליו חלב חם, האם וכיצד ניתן להכשירו למצבו הקודם (שישאר פרווה)?
תשובה: אפשר להמשיך להשתמש בו כפרוה, כיון שלא היה שימוש רב בכלי לחלב, ויש להניח שהחלב לא נשפך מכלי ראשון שעמד על האש, ואפילו אם נשפך מכלי ראשון, יש לדונו ככלי שני כיון שהמגע היה בעירוי. הרב חיים כץ.
שאלה: אכילה בטיול בפסח: בחול המועד הבא עלינו לטובה מתוכנן טיול לאיזור הנגב הדרומי שלי ועוד כמה חברים. מאחר ואנחנו לא דתיים אלא מסורתיים, התלבטנו בשאלה מה מותר ומה אסור לאכול. האפשרויות שהעלינו הם אורז, קוסקוס ובורגול לארוחת ערב. בנוסף עלתה הצעה לקנות קמח (לא כשר לפסח) ולהכין ממנו פיתות מבלי שהקמח יתפח - האם זה מותר? במידה ולא - האם השימוש בקמח מצה הוא "בטוח" לשימוש?
תשובה: הדבר הכשר ביותר הוא קמח מצה. ליוצאי עדות המזרח גם האורז כשר לפסח. הקוסקוס והבורגול הם חמץ. הגרוע מכולם הוא אפיית פיתות מקמח רגיל גם כשמונעים את התפיחה. המצות הכשרות נאפות במומחיות מיוחדת לפני פסח.
שאלה: הפסקה בשניים מקרא ואחד תרגום: קראתי בשבת לאחר מנחה את סדר שמו"ת לפרשת ויקרא. לאחר שסיימתי פעמיים את קריאת המקרא נאלצתי להפסיק כדי להתפלל ערבית עם הציבור. לאחר התפילה הבדלתי ומייד אח"כ חזרתי לקרוא את התרגום. האם יצאתי ידי חובת שמו"ת או שעליי לחזור ולקרוא מחדש?
תשובה: למרות שהסדר השתבש, יצאת ידי חובת קריאת שניים מקרא ואחד תרגום ואינך צריך לחזור ולקרא בשנית.
שאלה: כתיבה בחול המועד לצורך קורס: אני לומדת קורס אנגלית. יש 2 שעורים האמורים להתקיים בחול המועד פסח. האם מותר לי לכתוב במהלך הקורס?
תשובה: חוה"מ לא נועד לקורסים באנגלית ומן הראוי להיעדר מאותם שיעורים ולהשלים את החומר לבד. אם אין שום אפשרות כזאת וההעדרות תגרום לנזק גדול מותר להשתתף בשיעורים ולהקליט אותם (על סליל מלא חלקית) מבלי לכתוב. אם יש הכרח לכתוב עדיף להשתמש במחשב, כי הוא רק שומר את החומר ולא כותב ממש, לכתוב בכתב יד מותר רק ראשי פרקים ודברים שעלולים להישכח. עוד בנושא זה מאת הרב. לתשובת הרב זלמן מלמד.
שאלה: חתונה בתקופת בין המיצרים: מתי מותרת חתונה בתקופת בין המיצרים, אם בכלל, ולספרדים בפרט?
תשובה: אשכנזים נוהגים שלא לישא אישה מי"ז בתמוז עד תשעה באב, אך ספרדים נוהגים שלא לישא אישה רק מר"ח אב ועד תשעה באב - עשרה ימים בלבד.
שאלה: כיסוי ראש לגרושה: יש לי חברה 3 אשר התגרשה לפני חודשיים כתוצאה מחזרה בתשובה (לאחר שנות נישואיים רבות). חברתי מעולם לא כיסתה את ראשה וכעת היא בשלב של הכרת בן זוג (שידוכים). האם יש עניין כעת להתחיל לכסות את השיער בשלב של ההיכרויות? האם אישה שמעולם לא חבשה כיסוי בהיותה נשואה צריכה להתחיל לעשות זאת לאחר גירושיה?
תשובה: מעיקר הדין אשה שהייתה נשואה חייבת לכסות את ראשה, אבל כיון שדבר זה יכול לפגוע בסיכוייה להנשא בשנית יש מקום שהיא תכסה את ראשה בפאה עד שהיא תתחתן שוב. ויש גם פוסקים שמתירים לה לא לכסות ראשה בכלל אם ללא זה היא לא תתחתן.
שאלה: מחללי שבת בבית כנסת: מכר שלי גר ביישוב בצפון עשרות שנים. בתחילה היישוב היה בעל אופי מסורתי והיה בו בית כנסת פעיל. אט אט הזקנים הלכו לעולמם והיישוב הפך לחילוני. מכרי עושה מאמץ אדיר רב שנים לשמור על בית הכנסת פעיל. בדרך כלל יש בו מנין בשבתות ובחגים, אך חלק ניכר - ולעיתים רוב - המתפללים מגיעים ברכב. האם עליו להמשיך לשמור על בית כנסת פעיל המעניק ליישוב זיק של יהדות ומאפשר עליה לתורה לבני מצוה או שעדיף שיעזוב את היישוב, ובית הכנסת ייסגר מיידית, ונקודה יהודית המשפיעה על כל האזור תחדל מלפעול?
תשובה: איני סבור שעל אותו איש להקריב כל כך הרבה בשביל לשמור על קיום מנין כזה בשבת ואם האדם רוצה לעבור לישוב אחר הוא יכול לעשות זאת בלי נקיפות מצפון.